Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2018 M. GRUODŽIO 27 D. NUTARIMO NR. 1393 „DĖL LIETUVOS RESPUBLIKOS DIPLOMATINĖS TARNYBOS ĮSTATYMO ĮGYVENDINIMO“ PAKEITIMO

2022 m. rugpjūčio 17 d. Nr. 841

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2018 m. gruodžio 27 d. nutarimą Nr. 1393 „Dėl Lietuvos Respublikos diplomatinės tarnybos įstatymo įgyvendinimo“ ir jį išdėstyti nauja redakcija (Kompensacijų diplomato žūties ar sužalojimo atveju išmokėjimo ir palaikų pervežimo į Lietuvos Respubliką išlaidų apmokėjimo tvarkos aprašas ir Asmens, pretenduojančio į Lietuvos Respublikos diplomatinę tarnybą, atitikties nepriekaištingos reputacijos reikalavimams deklaracijos forma nauja redakcija nedėstomi):

„LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS DIPLOMATINĖS TARNYBOS ĮSTATYMO

ĮGYVENDINIMO

Vadovaudamasi Lietuvos Respublikos diplomatinės tarnybos įstatymo 23 straipsnio 4 dalimi, 31 straipsnio 2 ir 4 dalimis, 84 straipsniu, 85 straipsnio 3 ir 4 dalimis, 86 straipsnio 2 dalimi, 88 straipsnio 1, 2, 3, 4, 5 dalimis, 89 straipsnio 7, 9 ir 14 dalimis, 90 straipsnio 1 ir 3 dalimis ir 901 straipsnio 1 ir 2 dalimis, Lietuvos Respublikos Vyriausybė nutaria:

1. Patvirtinti pridedamus:

1.1.	Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, dydžių aprašą;

1.2.	Kompensacijų diplomato žūties ar sužalojimo atveju išmokėjimo ir palaikų pervežimo į Lietuvos Respubliką išlaidų apmokėjimo tvarkos aprašą;

1.3.	Asmens, pretenduojančio į Lietuvos Respublikos diplomatinę tarnybą, atitikties nepriekaištingos reputacijos reikalavimams deklaracijos formą.

2. Įgalioti Lietuvos Respublikos užsienio reikalų ministrą patvirtinti:

2.1. Diplomatų, žuvusių atliekant tarnybines pareigas arba mirusių dėl priežasčių, susijusių su tarnybinių pareigų atlikimu, valstybės apmokamų laidojimo išlaidų aprašą;

2.2. Diplomatų prašymų leisti dirbti kitą darbą pagal darbo sutartį nagrinėjimo, sprendimų priėmimo ir atšaukimo tvarką.

3. Pavesti užsienio reikalų ministrui, suderinus su Lietuvos Respublikos vidaus reikalų ministru, nustatyti diplomatinio paso išdavimo, pakeitimo, paskelbimo negaliojančiu ir naikinimo tvarką.“

2. Nustatyti, kad:

2.1. šis nutarimas įsigalioja 2022 m. rugsėjo 1 d.;

2.2. socialinių ir kitų garantijų, susijusių su darbu Lietuvos Respublikos diplomatinėse atstovybėse, Lietuvos Respublikos konsulinėse įstaigose ir Lietuvos Respublikos specialiosiose misijose (toliau kartu – atstovybė), dydžiai, nustatyti ir taikyti iki šio nutarimo įsigaliojimo dienos vadovaujantis iki šio nutarimo įsigaliojimo dienos galiojusiu Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, suteikimo ir jų taikymo tvarkos aprašu, patvirtintu Lietuvos Respublikos Vyriausybės 2018 m. gruodžio 27 d. nutarimu Nr. 1393 „Dėl Lietuvos Respublikos diplomatinės tarnybos įstatymo įgyvendinimo“, perskaičiuojami taikant šiuo nutarimu tvirtinamame Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, dydžių apraše nustatytus socialinių ir kitų garantijų, susijusių su darbu atstovybėse, bei gyvenimo lygio vietos koeficientų ir gyvenamųjų patalpų nuomos lygio vietos koeficientų dydžius, išskyrus šio nutarimo 2.3–2.6 papunkčiuose nustatytus atvejus;

2.3. iki šio nutarimo įsigaliojimo dienos į atstovybes paskirtiems diplomatams, taip pat paskirtiems, perkeltiems ar priimtiems kitiems valstybės tarnautojams, Lietuvos Respublikos specialiesiems atašė ir jų pavaduotojams (toliau kartu – kiti valstybės tarnautojai) iki šio nutarimo įsigaliojimo dienos:

2.3.1. paskirtos su darbu užsienyje susijusių išlaidų kompensacijos nemažinamos;

2.3.2. mokėtos išmokos apsirūpinti gyvenamosiomis patalpomis ir komunalinėms, ryšių ir kitoms su gyvenamųjų patalpų išlaikymu susijusioms išlaidoms padengti nemažinamos iki 2023 m. gruodžio 31 d.;

2.3.3. taikytos sveikatos priežiūros metų išlaidų ribos nemažinamos iki 2023 m. gruodžio 31 d.;

2.3.4. taikytos sveikatos draudimo metų išlaidų ribos nemažinamos iki sudarytų sveikatos draudimo paslaugų sutarčių galiojimo pabaigos;

2.4. iki šio nutarimo įsigaliojimo dienos taikyta diplomatiniams atstovams suteiktų rezidencijų nuomos metų išlaidų norma nemažinama iki sudarytų rezidencijų nuomos sutarčių galiojimo pabaigos;

2.5. iki šio nutarimo įsigaliojimo dienos taikyta atstovybės vardu išnuomotų gyvenamųjų patalpų nuomos metų išlaidų norma nemažinama iki sudarytų gyvenamųjų patalpų nuomos sutarčių galiojimo pabaigos;

2.6. Diplomatinės tarnybos įstatymo 17 straipsnio 4 dalyje nurodytiems atstovybių darbuotojams, dirbantiems pagal darbo sutartis, sudarytas iki šio nutarimo įsigaliojimo dienos:

2.6.1. mokėtas darbo užmokestis ir išmokos (kompensacijos) apsirūpinti gyvenamosiomis patalpomis nemažinami iki darbo sutarčių galiojimo pabaigos;

2.6.2. taikytos sveikatos priežiūros metų išlaidų ribos nemažinamos iki 2023 m. gruodžio 31 d.;

2.6.3. taikytos sveikatos draudimo metų išlaidų ribos nemažinamos iki sudarytų sveikatos draudimo paslaugų sutarčių galiojimo pabaigos;

2.7. jeigu iki šio nutarimo įsigaliojimo dienos diplomatui, kitam valstybės tarnautojui buvo apmokėtos ar kompensuotos vaikų (įvaikių) ar išlaikytinių ikimokyklinio ugdymo išlaidos arba sumokėtas avansas už 2022‒2023 ugdymo metus ar jų dalį, vadovaujantis iki šio nutarimo įsigaliojimo dienos galiojusio Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, suteikimo ir jų taikymo tvarkos aprašo, patvirtinto Lietuvos Respublikos Vyriausybės 2018 m. gruodžio 27 d. nutarimu Nr. 1393 „Dėl Lietuvos Respublikos diplomatinės tarnybos įstatymo įgyvendinimo“, 7 ir 11 punktais, po šio nutarimo įsigaliojimo dienos vaikų (įvaikių) ar išlaikytinių ikimokyklinio ugdymo išlaidoms apmokėti ar kompensuoti taikomi šiuo nutarimu patvirtinto Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, dydžių aprašo 7.1 ir 7.2 papunkčiuose nustatyti apmokamų ar kompensuojamų ikimokyklinio ugdymo išlaidų dydžiai;

2.8. jeigu iki šio nutarimo įsigaliojimo dienos diplomatui, kitam valstybės tarnautojui buvo apmokėtos ar kompensuotos vaikų (įvaikių) ar išlaikytinių mokymosi išlaidos arba sumokėtas avansas už 2022‒2023 mokslo metus ar jų dalį, vadovaujantis iki šio nutarimo įsigaliojimo dienos galiojusio Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, suteikimo ir jų taikymo tvarkos aprašo, patvirtinto Lietuvos Respublikos Vyriausybės 2018 m. gruodžio 27 d. nutarimu Nr. 1393 „Dėl Lietuvos Respublikos diplomatinės tarnybos įstatymo įgyvendinimo“, 8 ir 11 punktais, po šio nutarimo įsigaliojimo dienos taikomi šiuo nutarimu patvirtinto Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, dydžių aprašo 7.3 ir 7.4 papunkčiuose nustatyti apmokamų ar kompensuojamų priešmokyklinio ugdymo ir mokymosi išlaidų dydžiai.

Ministrė Pirmininkė	Ingrida Šimonytė

Užsienio reikalų ministras	Gabrielius Landsbergis

PATVIRTINTA

Lietuvos Respublikos Vyriausybės

2018 m. gruodžio 27 d. nutarimu

Nr. 1393 (Lietuvos Respublikos Vyriausybės

2022 m. rugpjūčio 17 d. d. nutarimo

Nr. 841 redakcija)

SOCIALINIŲ IR KITŲ GARANTIJŲ, SUSIJUSIŲ SU DARBU LIETUVOS RESPUBLIKOS DIPLOMATINĖSE ATSTOVYBĖSE, KONSULINĖSE ĮSTAIGOSE IR SPECIALIOSIOSE MISIJOSE, DYDŽIŲ APRAŠAS

1. Socialinių ir kitų garantijų, susijusių su darbu Lietuvos Respublikos diplomatinėse atstovybėse, konsulinėse įstaigose ir specialiosiose misijose, dydžių aprašas (toliau – Aprašas) nustato į Lietuvos Respublikos diplomatines atstovybes, Lietuvos Respublikos konsulines įstaigas ir Lietuvos Respublikos specialiąsias misijas (toliau kartu – atstovybė) paskirtiems diplomatams ir jų šeimos nariams Lietuvos Respublikos diplomatinės tarnybos įstatyme nustatytų socialinių ir kitų garantijų dydžius. Aprašas taip pat taikomas valstybės tarnautojams, žvalgybos pareigūnams, Lietuvos Respublikos specialiesiems atašė ir jų pavaduotojams, Lietuvos Respublikos valstybės tarnybos įstatymo ar atitinkamų jų tarnybą reglamentuojančių statutų ar įstatymų nustatyta tvarka perkeltiems, priimtiems ar paskirtiems į pareigas atstovybėse (toliau kartu – kiti valstybės tarnautojai), ir jų šeimos nariams, atstovybių darbuotojams, nurodytiems Diplomatinės tarnybos įstatymo 17 straipsnio 4 dalyje (toliau – darbuotojai, dirbantys pagal darbo sutartis).

2. Apraše vartojamos sąvokos suprantamos taip, kaip jos apibrėžtos Diplomatinės tarnybos įstatyme.

3. Gyvenimo lygio vietos koeficientų, kuriuos sudaro bazinis ir motyvacinis koeficientai, dydžiai nustatyti Aprašo 1 priede.

4. Gyvenamųjų patalpų nuomos lygio vietos koeficientų dydžiai nustatyti Aprašo 2 priede.

5. Aprašo 1 ir 2 prieduose nustatyti gyvenimo lygio vietos ir gyvenamųjų patalpų nuomos lygio vietos koeficientų dydžiai peržiūrimi kiekvienais metais ne vėliau kaip iki gegužės 1 d. ir gali būti keičiami kartą per metus.

6. Su darbu užsienyje susijusių išlaidų kompensacija apskaičiuojama diplomato ar kito valstybės tarnautojo pareigybei atitinkamą tarnybą reglamentuojančiame įstatyme ar statute nustatyto pareiginės algos koeficientų intervalo vidurkio 75 procentų dalį dauginant iš pareiginės algos bazinio dydžio ir gyvenimo lygio vietos koeficiento (bazinio ir motyvacinio, jeigu toks nustatytas). Tuo atveju, kai pareiginės algos koeficientų intervalas nenustatytas, su darbu užsienyje susijusių išlaidų kompensacija apskaičiuojama atitinkamai pareigybei nustatyto pareiginės algos koeficiento 75 procentų dalį dauginant iš pareiginės algos bazinio dydžio ir gyvenimo lygio vietos koeficiento (bazinio ir motyvacinio, jeigu toks nustatytas).

7. Diplomatui ir kitam valstybės tarnautojui apmokamos arba kompensuojamos:

7.1. 100 procentų ikimokyklinio ugdymo išlaidų, jei tokios išlaidos sudaro iki 3 000 eurų (įskaitytinai) kiekvienam vaikui (įvaikiui) ar išlaikytiniui per metus;

7.2. 70 procentų ikimokyklinio ugdymo išlaidų dalies, viršijančios Aprašo 7.1 papunktyje nurodytą sumą;

7.3. 100 procentų priešmokyklinio ugdymo ir mokymosi išlaidų, jei tokios išlaidos sudaro iki 8 000 eurų (įskaitytinai) kiekvienam vaikui (įvaikiui) ar išlaikytiniui per mokslo metus;

7.4. 90 procentų priešmokyklinio ugdymo ir mokymosi išlaidų dalies, viršijančios Aprašo 7.3 papunktyje nurodytą sumą.

8. Sveikatos draudimo ir sveikatos priežiūros metų išlaidų normos:

8.1. iki 59 metų (įskaitytinai) amžiaus diplomato, kito valstybės tarnautojo ir kiekvieno jų šeimos nario nuo 18 metų, taip pat iki 59 metų (įskaitytinai) amžiaus darbuotojo, dirbančio pagal darbo sutartį, jei tai nustatyta darbo sutartyje, ‒ iki 4 635 eurų, išskyrus asmenis, nurodytus Aprašo 8.3 papunktyje;

8.2. diplomato, kito valstybės tarnautojo kiekvieno iki 18 metų amžiaus jų šeimos nario ‒ iki 2 320 eurų, išskyrus asmenis, nurodytus Aprašo 8.4 papunktyje;

8.3. iki 59 metų (įskaitytinai) amžiaus diplomato, kito valstybės tarnautojo, dirbančio atstovybėse, įsteigtose Jungtinėse Amerikos Valstijose, ir kiekvieno jų šeimos nario nuo 18 metų, taip pat iki 59 metų (įskaitytinai) amžiaus darbuotojo, dirbančio pagal darbo sutartį atstovybėse, įsteigtose Jungtinėse Amerikos Valstijose, jei tai nustatyta darbo sutartyje, ‒ iki 7 000 eurų;

8.4. diplomato, kito valstybės tarnautojo, dirbančio atstovybėse, įsteigtose Jungtinėse Amerikos Valstijose, kiekvieno iki 18 metų amžiaus jų šeimos nario, ‒ iki 3 500 eurų;

8.5. nuo 60 metų amžiaus diplomato, kito valstybės tarnautojo ir kiekvieno nuo 60 metų amžiaus jų šeimos nario – iki 8 000 eurų.

9. Diplomatui, kitam valstybės tarnautojui, jų šeimos nariui, darbuotojui, dirbančiam pagal darbo sutartį, taikytina sveikatos draudimo ir sveikatos priežiūros metų išlaidų norma apskaičiuojama Aprašo 8 punkte nustatytą sveikatos draudimo ir sveikatos priežiūros metų išlaidų normos dydį dauginant iš Aprašo 1 priede nustatyto gyvenimo lygio vietos koeficiento (bazinio ir motyvacinio, jeigu toks nustatytas).

10. Išmokų apsirūpinti gyvenamosiomis patalpomis ir komunalinėms, ryšių ir kitoms su gyvenamųjų patalpų išlaikymu susijusioms išlaidoms padengti, suteikiamų gyvenamųjų patalpų nuomos metų išlaidų dydžiai:

10.1. ambasadoriui ypatingiems pavedimams, generaliniam konsului – 29 000 eurų;

10.2. laikinajam reikalų patikėtiniui, įgaliotajam ministrui, ministrui patarėjui, konsului – konsulinės įstaigos vadovui, specialiajam patarėjui – 22 000 eurų;

10.3. patarėjui, specialiajam atašė, specialiojo patarėjo pavaduotojui, pirmajam sekretoriui, konsului, antrajam sekretoriui, trečiajam sekretoriui, atašė, vicekonsului, specialiojo atašė pavaduotojui, vyriausiajam specialistui, kitam valstybės tarnautojui ‒ 16 000 eurų.

11. Diplomatui ir kitam valstybės tarnautojui taikytinos išmokos apsirūpinti gyvenamosiomis patalpomis ir komunalinėms, ryšių ir kitoms su gyvenamųjų patalpų išlaikymu susijusioms išlaidoms padengti, suteikiamų gyvenamųjų patalpų nuomos metų išlaidos apskaičiuojamos Aprašo 10 punkte nustatytą išmokų apsirūpinti gyvenamosiomis patalpomis ir komunalinėms, ryšių ir kitoms su gyvenamųjų patalpų išlaikymu susijusioms išlaidoms padengti, suteikiamų gyvenamųjų patalpų nuomos metų išlaidų dydį dauginant iš Aprašo 2 priede nustatyto gyvenamųjų patalpų nuomos lygio vietos koeficiento ir didinant 15 procentų už vieną šeimos narį ir po 5 procentus už kiekvieną kitą šeimos narį, bet ne daugiau kaip 40 procentų už visus šeimos narius.

12. Į tą pačią ar skirtingas atstovybes paskirtiems, perkeltiems ar priimtiems dirbti kartu gyvenantiems diplomatams ir (ar) kitiems valstybės tarnautojams sutuoktiniams ar partneriams (kai partnerystė įregistruota įstatymų nustatyta tvarka) (toliau – partneris) Aprašo 10 punkte nustatyta išmoka skiriama vienam iš sutuoktinių ar partnerių, kuriam ši išmoka priklausytų didesnė.

13. Rezidencijos nuomos metų išlaidų norma yra 50 000 eurų. Diplomatiniam atstovui taikytina rezidencijos nuomos metų išlaidų norma apskaičiuojama rezidencijos nuomos metų išlaidų normą dauginant iš Aprašo 2 priede nustatyto gyvenamųjų patalpų nuomos lygio vietos koeficiento. Į rezidencijos nuomos metų išlaidų normą įskaičiuojamos rezidencijos draudimo, baldų nuomos išlaidos, automobilio statymo vietos mokestis, valymo ir aplinkos priežiūros paslaugų, komunalinės (įskaitant garažo ir parkavimo vietų nuomos) ir ryšių išlaidos (abonentinis telefono, interneto, kabelinės, palydovinės televizijos ar radijo mokestis).

14. Išmokos (kompensacijos) apsirūpinti gyvenamosiomis patalpomis, kuri gali būti skiriama darbuotojui, dirbančiam pagal darbo sutartį, dydis metams ‒ iki 14 500 eurų. Darbuotojui, dirbančiam pagal darbo sutartį, taikytina išmoka (kompensacija) apsirūpinti gyvenamosiomis patalpomis apskaičiuojama išmokos (kompensacijos) apsirūpinti gyvenamosiomis patalpomis metų dydį dauginant iš Aprašo 2 priede nustatyto gyvenamųjų patalpų nuomos lygio vietos koeficiento.

15. Nustatomi šie diplomato, kito valstybės tarnautojo ir jų šeimos narių persikeliant iš Lietuvos Respublikos į užsienio valstybę ir iš užsienio valstybės į Lietuvos Respubliką (ar į kitą priimančiąją valstybę arba kitą tos pačios priimančiosios valstybės miestą, kai darbuotojas paskiriamas ten dirbti ir dėl to keičia gyvenamąją vietą) gabenamo turto (asmeninio krovinio) (toliau – turto) limitai:

15.1. Sausumos ir (arba) vandens transportu gabenamo turto limitai:

15.1.1. vienas lengvasis automobilis diplomatui, kitam valstybės tarnautojui, jei kelionės automobiliu iki paskirties vietos atstumas yra didesnis nei 4 000 kilometrų;

15.1.2. ne daugiau kaip 20 m3 tūrio baldų;

15.1.3. kito paruošto gabenti turto tūrio ne daugiau kaip:

15.1.3.1. 7 m3 tūrio atstovybės vadovui;

15.1.3.2. 5 m3 tūrio diplomatui, kitam valstybės tarnautojui;

15.1.3.3. po 2 m3 tūrio diplomato, kito valstybės tarnautojo sutuoktiniui ar partneriui, kiekvienam kitam šeimos nariui.

15.2. Jeigu neįmanoma užtikrinti turto pristatymo per tris savaites nuo jo išsiuntimo, dalis Aprašo 15.1.2 ir 15.1.3 papunkčiuose nurodyto turto gali būti gabenama oro transportu:

15.2.1. atstovybės vadovo – iki 2 m3, bet ne daugiau kaip 334 kg;

15.2.2. diplomato, kito valstybės tarnautojo – iki 1 m3, bet ne daugiau nei 167 kg;

15.2.3. diplomato, kito valstybės tarnautojo sutuoktinio ar partnerio, kiekvieno kito šeimos nario – kiekvienam iki 0,5 m3, bet ne daugiau nei kiekvienam 83 kg.

16. Oro transportu gali būti gabenamas ir visas turtas, jei jo gabenimo oro transportu išlaidos būtų tokios pat ar mažesnės nei gabenimo sausumos ar vandens transportu kaina.

17. Į tą patį priimančiosios valstybės miestą dirbti paskirtiems ar perkeltiems diplomatams ir (ar) kitiems valstybės tarnautojams sutuoktiniams ar partneriams turto limitai nustatomi kiekvienam asmeniui atskirai, išskyrus Aprašo 15.1.1 ir 15.1.2 papunkčiuose nurodytus limitus, kurie nustatomi šeimai.

18. Mirusio ar žuvusio diplomato, kito valstybės tarnautojo ir jų šeimos narių, buvusio diplomato, kito valstybės tarnautojo ir jų šeimos narių turtas gabenamas į Lietuvos Respubliką taikant Aprašo 15‒17 punktų nuostatas.

19. Diplomatui, kitam valstybės tarnautojui išmokamos vienkartinės įsikūrimo užsienio valstybėje (ar kitame tos pačios priimančiosios valstybės mieste) išmokos dydis lygus 740 eurų, o už kiekvieną jų šeimos narį – 350 eurų.

20. Diplomatui, kitam valstybės tarnautojui taikytina vienkartinė įsikūrimo užsienio valstybėje (ar kitame tos pačios priimančiosios valstybės mieste) išmoka apskaičiuojama Aprašo 19 punkte nustatytą vienkartinės įsikūrimo užsienio valstybėje (ar kitame tos pačios priimančiosios valstybės mieste) išmokos dydį dauginant iš Aprašo 1 priede nustatyto gyvenimo lygio vietos koeficiento (bazinio ir motyvacinio, jeigu toks nustatytas).

––––––––––––––––––––

Socialinių ir kitų garantijų, susijusių su

darbu Lietuvos Respublikos

diplomatinėse atstovybėse,

konsulinėse įstaigose ir specialiosiose

misijose, dydžių aprašo

1 priedas

GYVENIMO LYGIO VIETOS KOEFICIENTAI

Eil.Nr.	Vietovė	Gyvenimo lygio vietos koeficientas

Bazinis	Motyvacinis
1.	Airija, Dublinas	1,51	0,00
2.	Argentinos Respublika, Buenos Airės	1,55	0,10
3.	Armėnijos Respublika, Jerevanas	1,12	0,20
4.	Australija, Kanbera	1,50	0,00
5.	Austrijos Respublika, Viena	1,38	0,00
6.	Azerbaidžano Respublika, Baku	1,29	0,20
7.	Baltarusijos Respublika:
7.1.	Gardinas	0,69	0,25
7.2.	Minskas	0,77	0,25
8.	Belgijos Karalystė, Briuselis	1,36	0,00
9.	Brazilijos Federacinė Respublika, San Paulas	1,09	0,15
10.	Čekijos Respublika, Praha	1,34	0,00
11.	Danijos Karalystė, Kopenhaga	1,73	0,00
12.	Egipto Arabų Respublika, Kairas	1,68	0,25
13.	Estijos Respublika, Talinas	1,18	0,10
14.	Graikijos Respublika, Atėnai	1,25	0,05
15.	Indijos Respublika, Delis	1,00	0,25
16.	Indonezijos Respublika, Džakarta	1,07	0,20
17.	Irako Respublika, Bagdadas	1,17	0,30
18.	Ispanijos Karalystė:
18.1.	Madridas	1,29	0,00
18.2.	Valensija	1,27	0,00
19.	Italijos Respublika, Roma	1,30	0,00
20.	Izraelio Valstybė:
20.1.	Jeruzalė	1,69	0,15
20.2.	Tel Avivas	1,69	0,10
21.	Japonija, Tokijas	1,85	0,00
22.	Jungtinė Didžiosios Britanijos ir Šiaurės Airijos Karalystė:
22.1.	Belfastas	1,44	0,05
22.2.	Birmingamas	1,46	0,00
22.3.	Edinburgas	1,31	0,00
22.4.	Londonas	1,53	0,00
22.5.	Mančesteris	1,41	0,00
23.	Jungtinės Amerikos Valstijos:
23.1.	Čikaga	1,44	0,00
23.2.	Los Andželas	1,47	0,00
23.3.	Niujorkas	1,52	0,00
23.4.	Vašingtonas	1,48	0,00
24.	Jungtiniai Arabų Emyratai, Abu Dabis	1,69	0,10
25.	Kanada, Otava	1,51	0,00
26.	Kazachstano Respublika:
26.1.	Almata	0,90	0,20
26.2.	Nur Sultanas	0,81	0,20
27.	Kinijos Liaudies Respublika, Pekinas	1,87	0,15
28.	Korėjos Respublika, Seulas	1,59	0,10
29.	Kroatijos Respublika, Zagrebas	1,01	0,10
30.	Latvijos Respublika, Ryga	1,18	0,10
31.	Lenkijos Respublika:
31.1.	Seinai	0,85	0,15
31.2.	Varšuva	0,95	0,05
32.	Moldovos Respublika, Kišiniovas	1,23	0,20
33.	Norvegijos Karalystė, Oslas	1,74	0,00
34.	Nyderlandų Karalystė, Haga	1,32	0,00
35.	Pietų Afrikos Respublika, Pretorija	1,01	0,10
36.	Prancūzijos Respublika:
36.1.	Paryžius	1,49	0,00
36.2.	Strasbūras	1,39	0,00
37.	Rumunija, Bukareštas	1,03	0,15
38.	Rusijos Federacija:
38.1.	Kaliningradas	0,65	0,20
38.2.	Maskva	0,95	0,15
38.3.	Sankt Peterburgas	0,93	0,15
38.4.	Sovetskas	0,64	0,20
39.	Sakartvelas, Tbilisis	0,91	0,20
40.	Singapūro Respublika	1,70	0,00
41.	Suomijos Respublika, Helsinkis	1,50	0,00
42.	Švedijos Karalystė, Stokholmas	1,42	0,00
43.	Šveicarijos Konfederacija, Ženeva	2,01	0,00
44.	Šventasis Sostas	1,30	0,00
45.	Taivanas, Taipėjus	1,76	0,10
46.	Turkijos Respublika, Ankara	0,66	0,15
47.	Ukraina, Kijevas	1,01	0,15
48.	Vengrija, Budapeštas	1,00	0,05
49.	Vokietijos Federacinė Respublika, Berlynas	1,36	0,00

______________________________

Socialinių ir kitų garantijų, susijusių su darbu

Lietuvos Respublikos diplomatinėse atstovybėse,

konsulinėse įstaigose ir specialiosiose misijose, dydžių aprašo

2 priedas

GYVENAMŲJŲ PATALPŲ NUOMOS VIETOS LYGIO KOEFICIENTAI

Eil. Nr.	Vietovė	Gyvenamųjų patalpų nuomos vietos lygio koeficientas
1.	Airija, Dublinas	2,05
2.	Argentinos Respublika, Buenos Airės	2,09
3.	Armėnijos Respublika, Jerevanas	1,25
4.	Australija, Kanbera	1,61
5.	Austrijos Respublika, Viena	2,00
6.	Azerbaidžano Respublika, Baku	0,93
7.	Baltarusijos Respublika:
7.1.	Gardinas	0,72
7.2.	Minskas	1,11
8.	Belgijos Karalystė, Briuselis	1,44
9.	Brazilijos Federacinė Respublika, San Paulas	1,32
10.	Čekijos Respublika, Praha	1,67
11.	Danijos Karalystė, Kopenhaga	1,97
12.	Egipto Arabų Respublika, Kairas	1,46
13.	Estijos Respublika, Talinas	0,92
14.	Graikijos Respublika, Atėnai	1,96
15.	Indijos Respublika, Delis	1,33
16.	Indonezijos Respublika, Džakarta	1,89
17.	Irako Respublika, Bagdadas	1,40
18.	Ispanijos Karalystė:
18.1.	Madridas	2,05
18.2.	Valensija	1,47
19.	Italijos Respublika, Roma	1,82
20.	Izraelio Valstybė:
20.1.	Jeruzalė	2,00
20.2.	Tel Avivas	3,24
21.	Japonija, Tokijas	4,23
22.	Jungtinė Didžiosios Britanijos ir Šiaurės Airijos Karalystė:
22.1.	Belfastas	1,29
22.2.	Birmingamas	1,55
22.3.	Edinburgas	1,50
22.4.	Londonas	2,46
22.5.	Mančesteris	1,73
23.	Jungtinės Amerikos Valstijos:
23.1.	Čikaga	2,40
23.2.	Los Andželas	2,94
23.3.	Niujorkas	2,96
23.4.	Vašingtonas	2,43
24.	Jungtiniai Arabų Emyratai, Abu Dabis	2,04
25.	Kanada, Otava	1,36
26.	Kazachstano Respublika:
26.1.	Almata	1,16
26.2.	Nur Sultanas	1,09
27.	Kinijos Liaudies Respublika, Pekinas	3,56
28.	Korėjos Respublika, Seulas	4,16
29.	Kroatijos Respublika, Zagrebas	1,33
30.	Latvijos Respublika, Ryga	1,31
31.	Lenkijos Respublika:
31.1.	Seinai	0,43
31.2.	Varšuva	1,58
32.	Moldovos Respublika, Kišiniovas	0,97
33.	Norvegijos Karalystė, Oslas	1,60
34.	Nyderlandų Karalystė, Haga	1,99
35.	Pietų Afrikos Respublika, Pretorija	0,97
36.	Prancūzijos Respublika:
36.1.	Paryžius	2,04
36.2.	Strasbūras	1,17
37.	Rumunija, Bukareštas	1,56
38.	Rusijos Federacija:
38.1.	Kaliningradas	0,44
38.2.	Maskva	1,61
38.3.	Sankt Peterburgas	0,78
38.4.	Sovetskas	0,34
39.	Sakartvelas, Tbilisis	1,25
40.	Singapūro Respublika	3,02
41.	Suomijos Respublika, Helsinkis	1,65
42.	Švedijos Karalystė, Stokholmas	2,06
43.	Šveicarijos Konfederacija, Ženeva	2,82
44.	Šventasis Sostas	1,82
45.	Taivanas, Taipėjus	2,88
46.	Turkijos Respublika, Ankara	1,07
47.	Ukraina, Kijevas	1,96
48.	Vengrija, Budapeštas	1,64
49.	Vokietijos Federacinė Respublika, Berlynas	2,01

_____________________________